ПРОТОКОЛ № 4

от заседанието на Комисия по правни въпроси 
на Висшия съдебен съвет, проведено на 25 януари 2016 г.

Днес, 25 януари 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА - отсъства 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА
 НЕЗАБРАВКА СТОЕВА  

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Препис от искането на главния прокурор на Република България за установяване на противоконституционност на разпоредбите на чл. 29, ал.2, ал.3 и ал.4 и на чл. 30, ал. 1 от Закона за адвокатурата, както и препис от определението на Конституционния съд от 19.01.2016 г. по конституционно дело № 10/2015 г., за становище в 30-дневен срок.

- Писмо от Инспектората към ВСС във връзка с решение на комисията по протокол № 1 от 11.01.2016 г., т. 6.

- Писмо от Министерство на правосъдието за определяна на представител в експертна работна група, която да изготви проект на Закон за изменение и допълнение на Закона за съдебната власт в съответствие с промените в Конституцията на Република България.

Д Н Е В Е Н   Р Е Д:

1. ОТНОСНО: Обсъждане на предложения по предоставените пътни карти за съгласуване към Актуализирана стратегия за продължаване на реформата в съдебната система.

КОМИСИЯТА ПО ПРАВНИ ВЪПРОСИ
Р Е Ш И:

1.1. Поддържа направените предложения при предходното обсъждане на пътните карти към Актуализираната стратегия за продължаване на реформата в съдебната система.

2. ОТНОСНО: Становище от Красимир Влахов – заместник председател на ВКС и ръководител на гражданска колегия на ВКС относно сигнал на Николай Хараланов за наличие на противоречива съдебна практика, изпратен с решение на КПВ по пр. 37/07.12.2015 г., т.7.

КОМИСИЯТА ПО ПРАВНИ ВЪПРОСИ
Р Е Ш И:

2.1. Приема за сведение становището от Красимир Влахов – заместник председател на ВКС и ръководител на гражданска колегия относно сигнал на Николай Хараланов за наличие на противоречива съдебна практика.
2.2. Копие от становището да се изпрати на Комисия „Професионална етика и превенция на корупцията“.
2.3. Копие от становището да се изпрати на Николай Хараланов – подател на сигнала.

3. ОТНОСНО: Преписка с вх. № 94-00-1066/2012 г., образувана по сигнал на Владимир Цветков, изпратена от г-н Ясен Тодоров – член на ВСС и председател на КПЕПК.

КОМИСИЯТА ПО ПРАВНИ ВЪПРОСИ
Р Е Ш И:

3.1. Приема за сведение преписката с вх. № 94-00-1066/2012 г., образувана по сигнал на Владимир Цветков.

4. ОТНОСНО: Становище от председателя на Окръжен съд гр. Русе относно Споразумение за сътрудничество за принудително събиране вземанията на органите на съдебната власт между ВСС и КЧСИ.

			КОМИСИЯТА ПО ПРАВНИ ВЪПРОСИ
Р Е Ш И:

4.1. Становището на Окръжен съд гр. Русе да се вземе предвид при изготвяне изменение и допълнение на Правилника за администрацията в съдилищата, както и да се измени Поканата за доброволно изпълнение, в съответствие с него.

5. ОТНОСНО: Предложения от Комисия „Бюджет и финанси“ и Комисия „Професионална квалификация, информационни технологии и статистика“ по предоставеният им законопроект за изменение и допълнение на Закона за електронното управление.

КОМИСИЯТА ПО ПРАВНИ ВЪПРОСИ
Р Е Ш И:

5.1.   Отлага разглеждането на т. 5 за следващо заседание.

6. ОТНОСНО: Предложения от постоянните комисии към ВСС относно предоставения им проект на Кодекс за административните нарушения и наказания.

КОМИСИЯТА ПО ПРАВНИ ВЪПРОСИ
Р Е Ш И:

6.1. Да се изпрати проекта на Кодекса за административните нарушения и наказания на административните и районните съдилища за изразяване на становище, в 14-дневен срок.

ДОПЪЛНИТЕЛНИ ТОЧКИ:

7. ОТНОСНО: Препис от искането на главния прокурор на Република България за установяване на противоконституционност на разпоредбите на чл. 29, ал.2, ал.3 и ал.4 и на чл. 30, ал. 1 от Закона за адвокатурата, както и препис от определението на Конституционния съд от 19.01.2016 г. по конституционно дело № 10/2015 г., за становище в 30-дневен срок.

КОМИСИЯТА ПО ПРАВНИ ВЪПРОСИ
Р Е Ш И:

7.1. Възлага на Юлиана Колева да изготви становище по направеното предложение за противоконституционност.

8. ОТНОСНО: Писмо от Инспектората към ВСС във връзка с решение на комисията по протокол № 1 от 11.01.2016 г., т. 6.

КОМИСИЯТА ПО ПРАВНИ ВЪПРОСИ
Р Е Ш И:

8.1. Отлага разглеждането на т.8 за следващото заседание.
9. ОТНОСНО: Писмо от Министерство на правосъдието за определяна на представител в експертна работна група, която да изготви проект на Закон за изменение и допълнение на Закона за съдебната власт в съответствие с промените в Конституцията на Република България.

КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за запознаване писмото от Министерство на правосъдието.

ЗА ПРЕДСЕДАТЕЛ
НА КОМИСИЯТА:		 /П/
КАРОЛИНА НЕДЕЛЧЕВА